Շախմատի աշխարհի թիմային առաջնություն 2001

Շախմատի աշխարհի թիմային առաջնություն 2001-շախմատի աշխարհի թիմային 5-րդ առաջնությունն է, որն անցկացվել է Երևանում (Հայաստան) 2001 թվականի հոկտեմբերի 12-ից հոկտեմբերի 20-ը։

Բացման արարողություն 
2001 թվականի հոկտեմբերի 12-ի առավոտյան Երևանի Օպերայի տանը ՖԻԴԵ-ի պատվավոր փոխնախագահ և Շախմատի աշխարհի թիմային 5-րդ առաջնության կազմկոմիտեի նախագահ Վանիկ Զաքարյանն (քարտուղարը՝ Գագիկ Հովհաննիսյանը) իր ելույթից հետո խոսքը փոխանցեց Հայաստանի շախմատի ֆեդերացիայի հոգաբարձուների խորհրդի նախագահ, Շախմատի աշխարհի թիմային 5-րդ առաջնության պետական խորհրդի նախագահ, ՀՀ պաշտպանության նախարար Սերժ Սարգսյանին, որն էլ հայտարարեց առաջնության բացումը։ Հնչեցին ՀՀ-ի և ՖԻԴԵ-ի հիմները։Առաջնության գլխավոր մրցավար միջազգային կարգի մրցավար Գեուրտ Գիջսսոնն (Նիդերլանդներ) անցկացրեց մասնակից թմերի համարների վիճակահանությունը, որից հետո շախմատիստներն ու հանդիսատեսն առիթ ունեցան դիտել հետաքրքիր շախմատային ֆիլմեր և ունկնդրել հայկական ու եվրոպական երաժշտություն։Բացման արարողության կազմակերպիչն էր Միքայել Դովլաթյանը։

Մասնակիցներ 
Առաջնությանը մասնակցում էին 53 շախմատիստներ աշխարհի 9 երկրից (42-ը միջազգային գրոստմայստեր, 5-ը միջազգային վարպետ)։ Առաջնությանը մասնակցում էին աշխարհամասերի գործող չեմպիոնները և օլիմպիադայի հաղթողները, ինչպես նաև՝ երկու թիմ հրավիրված էր։ Թմերն են Հայաստանը (հյուրընկալող երկիր), Ռուսաստանը, Գերմանիան, Ուկրաինան (2000 թվականի օլիմպիադայի ոսկե, արծաթե և բրոնզե մեդալակիրներ), Հունգարիան (1999 թվականի Եվրոպայի թիմային առաջնության երկրորդ մրցանակակիր. հաղթողը Հայաստանն է, որն արդեն հյուրընկալ երկիր է որակվել), Ուզբեկստանը (1999 թվականի Ասիայի թիմային առաջնության հաղթող), Կուբան (2000 թվականի Համաամերիկյան թիմային առաջնության հաղթող), Իրանը, Մակեդոնիան (հրավիրված թիմեր)։ Աֆրիկա մայրցամաքի չեմպիոնը չի ժամանել։ Առաջնությանը մասնակցում էին

Կանոններ

Ժամանակ 
90 րոպե բոլոր քայլերի համար, գումարած 30 վայրկյան յուրաքանչյուր քայլի համար։

Տեղերի որոշում 
Թիմի՝ առաջնությունում զբաղեցրած տեղն որոշվում է բոլոր պարտիաներում վաստակած միավորներով։ Հաղթանակի համար շնորհվում է 1(մեկ միավոր), ոչ-ոքու համար՝ ½(կես միավոր) և պարտության համար՝ 0(զրո միավոր)։
Հավասար միավորների դեպքում հաշվի են առնվում հետևյալ ցուցանիշները.

 թմային միավորները,
 միմյանց հետ հանդիպման արդյունքը,
 միավորների հաշվարկ Բեռլինյան համակարգի միջոցով.
 առաջին խաղատախտակում հաղթանակի համար շնորհվում է 4 միավոր,
 երկրորդ խաղատախտակում հաղթանակի համար շնորհվում է 3 միավոր,
 երրորդ խաղատախտակում հաղթանակի համար շնորհվում է 2 միավոր,
 չորրորդ խաղատախտակում հաղթանակի համար շնորհվում է 1 միավոր,
 եթե հավասար միավորներով թմերը վիճարկում են մրցանակային տեղ, ապա նրանք խաղում են միմյանց հետ յուրաքանչյուր շախմատիստին ողջ խաղի համար 15 րոպե ժամանակով,
 վիճակահանություն։

Օրացույց 
Բոլոր խաղերը սկսել են տեղական ժամանակով 16։00, բացառությամբ իններորդ շրջանի խաղերից, որոնք սկսել են տեղական ժամանակով 11։00։

Առաջին շրջան 
հոկտեմբերի 12

Տես նաև 
 Շախմատի աշխարհի թիմային առաջնություն
 Ամբերի շախմատային մրցաշար

Ծանոթագրություններ 

Շախմատ
Շախմատային առաջնություններ
Շախմատային մրցաշարեր
Շախմատի աշխարհի թիմային առաջնություն
Հայաստանում անցկացված առաջնություններ
2001 իրադարձություններ